Na temelju članka 30. stavak 3. Odluke o poticanju uređenja naselja i demografske obnove na području Općine Vladislavci za razdoblje od 2023. do 2027. godine ( („Službeni glasnik“ br. 13/22, 3/23, 10/23, 12/23 i 14/23-pročišćeni tekst, 8/24 i 9/24 – pročišćeni tekst) općinski načelnik dana 7. siječnja 2025. godine, raspisuje

**JAVNI POZIV**

**za sufinanciranje priključenja na vodoopskrbnu mrežu**

**na području Općine Vladislavci u 2025. godini**

1. **PREDMET JAVNOG POZIVA**

Raspisuje se javni poziv za sufinanciranje priključenja na vodoopskrbnu mrežu na području Općine Vladislavci u 2025. godini.

1. **PRIHVATLJIVI KORISNICI**

Prihvatljivi korisnici su osobe koje priključuju stambeni objekt na području Općine Vladislavci na vodovodnu mrežu sukladno važećim propisima vodnoga gospodarstva i općim aktima Općine Vladislavci o priključenju na sustav javnog vodovoda

Pravo na potporu ne može ostvariti fizička osoba za koju Jedinstveni upravni odjel Općine Vladislavci u postupku obrade podnesenog zahtjeva utvrdi da Općini Vladislavci duguje dospjelu obvezu na ime javnih i/ili nejavnih davanja.

**IV. PRIHVATLJIVI TROŠKOVI**

Prihvatljivi troškovi su:

* trošak priključka (rad i potreban materijal i sl.) izvršen od strane distributera
* trošak tuneliranja ispod javne površine (ceste) izvršen od strane distributera

1. **IZNOS SUFINANCIRANJA**

* trošak priključka (rad i potreban materijal i sl.) izvršen od strane distributera u visini od 130,00 eura po priključku
* trošak tuneliranja ispod javne površine (ceste) izvršen od strane distributera u visini od 75,00 eura po priključku.

Sufinanciranje će se vršiti na način da će distributer nakon sklopljenog ugovora s korisnikom usluge (fizičkom osobom) dostaviti općini ugovor o asignaciji na iznos koji se dodjeljuje po priključku, te će na taj način Općina podmiriti prvu ratu prema distributeru a korisnicima će za isti iznos biti umanjena cijena priključka.

1. **NAČIN PROVEDBE**

Opisan u hodogramu aktivnosti koji je sastavni dio ovog javnog poziva.

1. **PODNOŠNJE ZAHTJEVA**

Zahtjevi za priključenje podnose se u Vodovodu d.o.o. Osijek, Poljski put 1, 31000 Osijek.

**Javni poziv otvoren je do 1. prosinca 2025.godine** odnosno do utroška sredstava predviđenih za provedbu ove mjere.

KLASA: 363-01/25-05/02

URBROJ: 2158-41-02-25-01

Vladislavci, 7. siječnja 2025.

**Općinski načelnik**

Marjan Tomas, v.r.